Proiect

GUVERNUL REPUBLICII MOLDOVA

H O T Ă R Î R E 

pentru modificarea Hotărârii Guvernului nr. 208/2026 cu privire la alocarea mijloacelor financiare (majorarea capitalului autorizat la Banca Europeană pentru Reconstrucție și Dezvoltare)

nr. ______ din ___________________2026 


În temeiul art. 3, lit. a) și art. 6 alin. (1) lit. c) și alin. (2) din Legea bugetului de stat pentru anul 2026 nr.322/2025 (Monitorul Oficial al Republicii Moldova, 2025, nr.659-661, art.800), cu modificările ulterioare, Guvernul

HOTĂRĂŞTE:

[bookmark: _GoBack]
1. Hotărârea Guvernului nr. 208/2026 cu privire la alocarea mijloacelor financiare (majorarea capitalului autorizat la Banca Europeană pentru Reconstrucție și Dezvoltare) (Monitorul Oficial al Republicii Moldova, 2026, nr. 176-179, art. 208), se modifică după cum urmează:

1.1. În denumire, textul „(majorarea capitalului autorizat la Banca Europeană pentru Reconstrucție și Dezvoltare)„ se substituie cu textul „(onorarea unor angajamente internaționale)”;

1.2. În preambul, după textul „În temeiul” se completează cu textul „art. 3 lit. a) și”;

1.3. În punctul 1, textul „în sumă de până la 15950,7 mii de lei (echivalentul a 806,0 mii de euro, tranșa a II-a) pentru majorarea capitalului autorizat deținut de Republica Moldova la Banca Europeană pentru Reconstrucție și Dezvoltare” se substituie cu textul: 
„ :  1.1 în sumă de până la 16333,1 mii de lei (echivalentul a 806,0 mii de euro, tranșa a II-a) pentru majorarea capitalului autorizat deținut de Republica Moldova la Banca Europeană pentru Reconstrucție și Dezvoltare;   
       1.2 în sumă de până la 6090,5 mii de lei (echivalentul a 300,6 mii de euro, tranșa a II-a) pentru majorarea capitalului autorizat deținut de Republica Moldova la Banca de Dezvoltare a Consiliului Europei;  
       1.3 în sumă de 3554,0 mii lei (echivalentul a 200,0 mii de dolari SUA, I-a tranșă) pentru achitarea contribuției Republicii Moldovei la Centrul Regional de Dezvoltare a Capacităților din Europa de Sud-Est (SEETAC), administrat de Fondul Monetar Internațional.”

2. Prezenta hotărâre intră în vigoare la data publicării în Monitorul Oficial al Republicii Moldova.



Prim-ministru					 VASILE TOFAN


Contrasemnează:

Ministrul dezvoltării 
economice şi digitalizării 			  Claudiu-Iulius-Gavril NĂSUI
			

Ministrul finanțelor				   Victoria BELOUS

